Baie vriendelike diens en baie netjiese kamers. Was vriendelik gegroet toe ons daar gestop het en die kamers was silwer skoon. Baie stil en aangename plekkie vir verblyf. Sal weer daar gaan bly.
Ons het ons kort verblyf terdeë geniet. Ons was omring deur die stilte en prag van die omgewing. Die huisie was baie skoon, netjies en beskik oor alles wat jy nodig het. Ons het die meeste gehou van al die hasies wat ons vereer het met hulle teenwoordigheid - net jammer hulle wou nie toelaat dat ons aan hulle vat nie. Ek sal net voorstel dat 'n groter, meer sigbare naambord teen die hoofpad opgesit word, die naambord is klein en nie duidelik sigbaar nie, veral as jy in die aand na die afdraai soek.
Ek en my seun het so lekker hier gebly, die tuine is mooi en netjies, die houthuisies is gemaklik skoon en baie veilig. Ons het heerlik gebraai voor ons blyplek, baie privaat en niemand wat jou pla of 'n geraas maak nie. Alles presies soos dit geadverteer word. Goeie, skoon en bekostigbare akkommodasie buite die dorp in die bos, heerlik! Ek het gemaklik vroegoggend met my PJ's buite gesit en koffie drink en die natuurskoon geniet. Dit was 'n warm naweek maar die groot staaldakwaaier in die huisie maak 'n groot verskil. Jannie die eienaar is baie vriendelik en behulpsaam. Dankie, ons sien julle beslis weer vir 'n luilekker naweek in Limpopo.
Geen probleme met verblyf gehad nie. Dit was net 'n oornag en voldoende vir wat ek benodig het. 'n Stoel by die lessenaar sal handig wees volgende keer.
Baie goeie ontvangs, flinke diens. Netjiese, skoon kamer met alles wat nodig is vir 'n rustige nagrus. Vir seker aan te bevole.
Ons is mal oor die natuurlike plantegroei rondom die 'cabins', die eenvoud van alles het ons bekoor! Mag die julle klein paradys ryklik geseën word!
Baie oulike plekkie. Nuwe eenhede met aparte badkamer sal definitief 'n verbetering wees, maar was nie 'n probleem nie. Baie beïndruk deur eienaar se kliëntediens.
Die man wat ons ontvang het was baie vriendelik en behulpsaam met aanwysing en oorhandiging van die sleutel. Die plekkie was so bietjie moeilik om te kry aangesien daar nie 'n bord by die afdraai van die grondpad was nie, maar die geselligheid maak op daarvoor. Pragtige plek, lekker plaasgevoel met die bokkies en varkie en hasie en pragtige blommetuin. Die kamer self was net wat 'n mens nodig het. Dis regtig 'n plek wat ek weer en weer na toe sal teruggaan. Definitief sien julle ons weer. Ons het 'n huis weg van die huis af gevind.